Бузуки

**Бузуки** (греч. *μπουζούκι*, множина: греч. *μπουζούκια*) то гречески музични инструмент, хтори до Греческей принєсли доселєнци зоз Малей Азиї. Пошвидко постал главни инструмент ребетико жанра и його типох. Основа є сучасней греческей музики. Предня часц корпусу ровна и часто є украшена зоз седефом. На инструменту ше грає зоз плектрумом, так же ше зоз нїм потаргує струни, хтори даваю моцни и оштри метални звук, подобни як звук мандолини, алє є у нїзшим реґистру.

Постоя два файти инструмента бузуки.Трихордо хтори ма три пари струнох и тетрахордо хтори ма штири пари струнох. Трихордо-мали бузуки (ткв. *балгамазаки*) хтори ма високи, нїжни звук и часц є класичного греческого оркестра, ма соло партиї-часци, лєбо провадзи танци *сиртаки* и *[[хасапико]].*

## Назва бузукия
Назва инструмента походзи зоз Турского слова *bozuk*  а значи же „зламане”* лєбо „*вименєне*”*  и походзи зоз окремного способу штимованя зоз назву тур. *bozuk* *düzen*, хтори найчастейше хасновани на турскей верзиї инструмента тур. *saz-bozuk*. Бузуки у истей фамелиї як и мандолина и лаута. Першобутно корпус бул видлабани зоз єдней часци древа, подобни як *саз*, алє после приходу до Греческей, вчасного 1910. року инструмент модификовани. Додате му чежиско, випатрунок превжати од наполитанскей мандолини а тиж и верх под углом нагнути назадок под уплївом наполитанскей мандолини, же би ше достала моц корпусу хтори треба же би витримал грубши челїчни струни. У ребетико музики ше длуго применьовал трострунови тип  а 1950. року Манолис Хотис уведол штирострунови тип бузукия.

## Популарносц бузукия
Греческа музика и инструмент бузуки постал популарни дзекуюци двом греческим композитором, Маносу Хадзидакису и Микису Теодоракису хтори триюмфовали и витворели сучасну модерну греческу музику. Бузуки постал у швеце поготов познати дзекуюци музики зоз филма  *Грек Зорба* хтору компоновал Микис Теодоракис.   

1960 -тих рокох история бузукия започала и у Ирскей. Спочатку ше хасновал гречески тип бузукия за провадзенє найчастейше флаути и гушлї (виолини), гоч и нє бул особлїви за ирских инструменталистох на бузукию.. Пременка структури инструмента хтора подрозумйовала медзи иншим и  сцихшованє ориєнталного характера звуку*, *и з тим допринєсла значну улогу и популарносц як соло инструмента у ирским оркестру. У Ирскей ше вельо робело на модернизациї бузукия, покля ше нє достал звук – сухши, интонативно  яснєйши *тембр*, характеристични за ирску музику. Ирски бузуки за розлику од греческого ма задню и предню ровну часц. На горнєй часци нєт орнаментични елементи и ма округли отвор як и на ґитари, пре резонантносц. Инструмент бузуки постої и зоз елипсовим отвором.  

У цеку шейдзешатих рокох прешлого вику направени успишни подняца же би ше помоцнєл звук бузукия з помоцу електронїки, цо резултовало ткв. *Електробузуки*. Постоя числени фотоґрафиї помедзи 1953 и 1959. року, на хторих виводзаче солисти тиж и музични ґрупи (бенди) маю причерствени микрофони за помоцнєнє звука на бузукию. Пионире за таки елктрични помоцнєня бузукия були гречески музичаре Манолис Хиотис и Георгос Зампетас. Вони розвили и успишно хасновали окремни пикапи (сензори звукох) за тот инструмент хтори були тирвацо поставени на инструмент. Бузуки опремени и зоз активнима и пасивнима сензорами. Нєшка бузуки пикапи продукую фирми *EMG, Lace Actodyne и Seymour Duncan*.  

## Вонкашня вяза
* Шлїдом звука - Бузукия

## Референци

Катеґория:инструменти
Катеґория:Струново инструменти
Катеґория:Греческа
Катеґория:Гречески инструменти
Катеґория:Музични инструменти